Mike Connors

Krekor J. Ohanian eli Mike Connors (15. elokuuta 1925 Fresno, Kalifornia – 26. tammikuuta 2017 Tarzana, Kalifornia) oli yhdysvaltalainen näyttelijä. Hän esitti Joe Mannixin pääroolia television rikossarjassa Mannix vuosina 1967–1975.

Connorsilla oli armenialaista taustaa. Hän syntyi Fresnossa, Kaliforniassa, ja valmistui Kalifornian yliopistosta Los Angelesista (UCLA). Hänellä oli rooleja myös elokuvissa, ja varhaisella urallaan 1950-luvulla hänet tunnettiin taiteilijanimellä Touch Connors. Kyseessä oli lempinimi, jonka hän sai jo nuorena koripalloilijatovereiltaan.

Muita televisiosarjoja, joissa Connors esiintyi, olivat Tightrope (1959–1960) ja Today’s F.B.I. (1981–1982). Hänet palkittiin vuonna 1970 Golden Globella. Hän meni 10. syyskuuta 1949 naimisiin Mary Lou Willeyn kanssa, ja parille syntyi kaksi lasta.

Connors kuoli 91-vuotiaana Kalifornian Tarzanassa 26. tammikuuta 2017. Hän oli sairastanut leukemiaa.

Lähteet

Yhdysvaltalaiset näyttelijät
Vuonna 1925 syntyneet
Vuonna 2017 kuolleet